== OL 1896 ==
Ansporet af de opnåede resultater besluttede den nu 21-årige Elliot at rejse til Athen for at deltage i [[sommer-OL 1896|de første moderne olympiske lege]]. Dengang var der ingen internationalt accepterede regler eller vægtklasser inden for vægtløftning, og de olympiske arrangører havde da også opfundet sine egne regler til lejligheden. Første konkurrence på programmet var tohåndsløft med seks deltagere, og den langstrakte konkurrence endte med at danske [[Viggo Jensen (vægtløfter)|Viggo Jensen]] og Launceston Elliot begge løftede 110&nbsp;kg, og [[Georg 1. af Grækenland|prins Georg]] ville give danskeren førstepladsen for at have udført løftet i bedre stil end Elliot, der havde været langt mere besværet under udførelsen af sit løft. Normalt ville man øge vægten, men der fandtes ikke tungere vægte. Så blev der lavet en improviseret tilføjelse, men efter at Jensen havde løftet den nye vægt, blev hans stil kritiseret, og det endte med, at det oprindelig resultat kom til at gælde (officielt justeret til 111,5&nbsp;kg). Grækeren [[Sotirios Versis]] fik trejepladsen med 90&nbsp;kg.<ref>{{kilde | url = http://www.olympedia.org/results/28511 | titel = Unlimited, Two Hands, Men | udgiver = olympedia.org | hentet = {{dato|2-8-2023}} }}</ref>
Sport